ACAP ออกหุ้นกู้ 1 พันลบ. ขายรายใหญ่ 5-8 ก.พ.นี้ หวังระดมทุนขยายธุรกิจ
ACAP ออกหุ้นกู้ 1 พันลบ. อายุ 1 ปี 11 เดือน ชูดอกเบี้ยคงที่ 6% ต่อปี ขายรายใหญ่ 5-8 ก.พ.นี้ หวังระดมทุนเพื่อขยายธุรกิจ
9 ม.ค. 2561

บริษัท เอเชีย แคปปิตอล กรุ๊ป (จำกัด (มหาชน) หรือ ACAP ระบุว่า ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2561 มูลค่าไม่เกิน 1,000 ล้านบาท อายุหุ้นกู้ 1 ปี 11 เดือน 29 วัน วันครบกำหนดไถ่ถอนหุ้นกู้ในวันที่ 7 ก.พ. 63 อัตราดอกเบี้ยคงที่ร้อยละ 6 ต่อปี จ่ายดอกเบี้ยทุกๆ 3 เดือนตลอดอายุหุ้นกู้
โดยเสนอขายให้แก่ ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 5-8 ก.พ.61 ผ่านบล.โกลเบล็ก บล.เออีซี บล.ยูโอบี เคย์เฮียน (ประเทศไทย) ซึ่งเป็นผู้จัดการการจัดจำหน่ายหุ้นกู้ ทั้งนี้บริษัทมีวัตถุประสงค์ที่จะนำเงินที่ได้ใช้รองรับการขยายธุรกิจของบริษัท
สำหรับอันดับความน่าเชื่อถือของผู้ออกหุ้นกู้อยู่ที่ BB/Stable โดยบริษัท ทริส เรทติ้ง จำกัด เมื่อวันที่ 12 มิ.ย.60